Perfil digital de Marc Almendro, alcalde d'Alella - maresme360\nInicioPerfil Digital Alcaldes 2019Perfil digital de Marc Almendro, alcalde d’Alella\nMarc Almendro i Campillo. Foto: Twiter\nMarc Almendro i Campillo, d’ERC+SxA, és el nou alcalde d’Alella amb el suport dels 7 regidors d’ERC+SxA i el representant de l’Alternativa per Alella-CUP i l’abstenció de Gd’A.\nAnalitzem el perfil digital de l’electe més jove que ha arribat a l’alcaldia d’Alella.\nSi escrivim “Marc Almendro i Campillo” a Google veurem que la seva identitat digital està treballada en positiu.\nEl primer resultat és el seu currículum publicat a la pàgina web de ‘L’Ajuntament d’Alella’, mostrant transparència i proximitat. El seu perfil a Twitter obté la segona posició i el de Facebook la tercera i quarta. Molt bé!\nEn cinquena posició tenim el perfil del nou alcalde en el web d’Esquerra Republicana.\nEl seu perfil de Facebook està treballat amb consciència. La foto de portada són les vinyes d’Alella i a la de perfil surt ell amb una flor groga.\nTotes les publicacions del mur són missatges propis, fet que demostra la intencionalitat que posa en aquesta xarxa social.\nHabitualment realitza dues o tres publicacions setmanals. Però del 27 d’abril al 8 de maig va incrementar la intensitat per presentar a tots els membres de la candidatura. Una bona iniciativa per apropar el seu equip al poble.\nEl volum d’interacció amb els altres és baix, però les seves comunicacions denoten horitzontalitat i enteniment del nou model polític (bottom-up).\nNomés amb un primer cop d’ull podem veure que el seu perfil digital a Twitter és baix. La informació és la mínima requerida. La foto de perfil és la mateixa que a Facebook, però no ha personalitzat la de portada.\nEn total té 734 seguidors, segueix a 679 persones, 1743 piulades i només ha fet 57 m’agrades des de juny del 2010. De fet, va ser quan va començar la campanya política que va reactivar el seu perfil de Twitter de forma més intensa.\nTots els seus missatges estan articulats en tres temes:\nEn aquesta xarxa social els missatges són menys personals. Durant les últimes setmanes registrem un increment de retuits relacionat amb les eleccions i la situació política actual. Una de les fonts que més comparteix a Twitter són les piulades d’ERC+SumemxAlella.\nEncara que la seva biografia no està optimitzada podem veure que està invertint esforços per arribar al seu electorat a través del seu Instagram.\nUn total de 798 seguidors, segueix a 716 i ha realitzat 139 publicacions des del 21 de juny de 2012. La intensitat de publicacions ha incrementat en els últims mesos.\nA les seves publicacions utilitza pocs hashtags i la majoria relacionats amb Alella. Tanmateix, no segueixen cap criteri.\nPodríem dir que Marc Almendro i Campillo ha començat a utilitzar Instagram per potenciar la seva marca personal com alcalde d’Alella i els seus missatges són personalitzats, propers i inclusius.\nEn definitiva, amb diferents nivells d’intensitat i freqüència d’ús, el candidat analitzat ha estat present i actiu en les tres xarxes socials. Podríem dir que li ha beneficiat ser d’una generació més digital que analògica a l’hora de compartir la seva personalitat, forma de fer i programa polític.\nEl temps al Maresme: cap de setmana amb sol i pujada de temperatures


Avenços en el diagnòstic de l'anèmia de Fanconi - UABDivulga Barcelona Recerca i Innovació\nAvenços en el diagnòstic de l'anèmia de Fanconi\nL’anèmia de Fanconi es una malaltia poc freqüent que provoca anèmia progressiva i predisposició al càncer. Actualment, el seu diagnòstic, basat en un test de fragilitat cromosòmica, no és precís. Investigadors de la UAB i del Centro de Investigación Biomédica en Red de Enfermedades Raras (CIBERER), en col.laboració amb onze hospitals espanyols, han proposat un nou índex de fragilitat cromosòmica que determina un nivell llindar de valor diagnòstic per distingir sense ambigüitats els pacients amb anèmia de Fanconi dels individus no afectes.\nL’anèmia de Fanconi es una malaltia minoritària caracteritzada per anèmia progressiva i predisposició al càncer. La prova diagnòstica per l’anèmia de Fanconi és el test de fragilitat cromosòmica, provocada per agents inductors d’enllaços creuats en l’ADN com el diepoxibutà (DEB).\nInvestigadors de la Universitat Autònoma de Barcelona i del Centro de Investigación Biomédica en Red de Enfermedades Raras (CIBERER), han investigat la variabilitat, les implicacions diagnòstiques i l’impacte clínic de la fragilitat cromosòmica en 198 pacients sospitosos de patir aquesta síndrome genètica.\nAquest elevat nombre de pacients va permetre quantificar la variabilitat i el nivell de solapament en el grau fragilitat entre persones sanes i afectes. Els investigadors van proposar un nou índex de fragilitat cromosòmica que determina un nivell llindar de valor diagnòstic per distingir sense ambigüitats els pacients anèmia de Fanconi dels individus no afectes.\nAquest estudi també suggereix que la fragilitat cromosòmica durant el desenvolupament embrionari podria estar relacionat amb les malformacions observades en anèmia de Fanconi mentre que la fragilitat cromosòmica en cèl·lules T sanguínies no té valor pronòstic de la malaltia hematològica.\nAquest estudi, liderat pel Dr. Jordi Surrallés, Catedràtic del Departament de Genètica i de Microbiologia de la UAB ha estat recentment publicat a la revista Journal of Medical Genetics i ha comptat amb la participació de nombrosos grups de recerca i serveis d’hemato-oncologia d’onze hospitals de l’Estat Espanyol (Ramón y Cajal, Niño Jesús, Gregorio Marañón i La Princesa, de Madrid; Materno-Infantil Vall d’Hebron i Santa Creu i Sant Pau, de Barcelona; Sant Joan de Deu, Esplugues; Universitario la Fe, Valencia; Reina Sofia, Córdoba; General de Las Palmas, Las Palmas de Gran Canaria; General de La Palma, Santa Cruz de La Palma ).\nAquesta recerca ha esta directament co-financiada per la UAB i el CIBERER juntament amb altres institucions (Genoma España, Fundación CNIO, Asociación Española de Anemia de Fanconi) i empreses privades del sector biotec-farma (Pharmamar i Genzyme).


Les exportacions de productes d'alt contingu... - Govern.cat\nLes exportacions de productes d'alt contingut tecnològic disminueixen un 2,6% interanual al tercer trimestre del 2020\nquery_builder 10 desembre 2020 10:00\nComerç amb l'estranger segons contingut tecnològic. 3r trimestre del 2020\nCatalunya ha exportat productes industrials per valor de 15.496,7 milions d’euros al tercer trimestre del 2020, xifra que representa una davallada del 7,4% en relació amb el mateix trimestre de l’any anterior. Segons l’Institut d’Estadística de Catalunya (Idescat), les vendes dels productes d’alt contingut tecnològic han disminuït un 2,6%, fet que no es produïa des del segon trimestre del 2018. La resta de nivells tecnològics també mostren taxes negatives, però amb una intensitat menor que en el trimestre anterior: nivell mitjà alt (‑7,8%), mitjà baix (-19,3%) i baix (-2,4%).\nLes exportacions catalanes d’alta tecnologia han assolit un valor de 2.070,2 milions d’euros al tercer trimestre del 2020, xifra que representa un descens del 2,6% interanual. Aquest descens és degut a la disminució de les vendes de productes farmacèutics (-0,8%) i dels productes informàtics, electrònics i òptics (‑8,8%). Per àrees geogràfiques, les vendes d’alta tecnologia han augmentat un 1,7% a la Unió Europea, però s’han vist contrarestades pel descens del 7,1 % de les vendes a la resta del món.\nLes vendes de productes industrials de nivell mitjà alt han assolit un valor de 6.685,1 milions d’euros al tercer trimestre del 2020, xifra que representa una disminució del 7,8% interanual. Aquesta dada s’explica pel descens de les vendes de tots els grups de productes: materials i equips elèctrics, maquinària i vehicles (-6,0%), productes químics (-9,6%), i altres productes (-15,9%). Per àrees geogràfiques, les vendes destinades a la resta del món han disminuït un 15,1% i a la Unió Europea un 4,1%.\nLes vendes a l’exterior de productes de nivell mitjà baix, amb un valor de 2.076,9 milions d’euros, han disminuït un 19,3%. Aquesta dada s’explica per la disminució de les vendes de tots els grups de productes: cautxú i matèries plàstiques, productes minerals no metàl·lics i metal·lúrgia (-4,4%), productes metàl·lics (-8,7%) i altres productes d’aquest nivell (-49,4%). La disminució de les vendes per àrees geogràfiques ha estat molt intensa a les destinades a la resta del món (-30,1%) i no tan intensa a les destinades a la Unió Europea (-14,5%)\nLes exportacions de productes de nivell tecnològic baix ha registrat la disminució menys intensa (‑2,4%) i les vendes de productes d’aquest nivell han assolit un valor de 4.664,6 milions d’euros. Per àrees geogràfiques, les vendes a la Unió Europea han disminuït un 3,8%, mentre que les destinades a la resta del món han augmentat un 0,4%.\nLes importacions de productes d’alta tecnologia disminueixen un 3,3% al tercer trimestre\nAl tercer trimestre del 2020, tots els nivells tecnològics han disminuït les compres a l’estranger, però s’han recuperat respecte a les fortes davallades del trimestre anterior. Les importacions d’alta tecnologia són les que han registrat la disminució menys intensa (-3,3%), seguides de les del nivell baix (-13,0%), mitjà alt (-19,7%) i nivell mitjà baix (-32,6%). Per àrees geogràfiques, la disminució ha estat generalitzada, excepte en les compres d’alta tecnologia a la resta del món, que han augmentat un 14,1%.


Acte “L’accés a un habitatge assequible! Del Municipi a Europa” | Catalunya En Comú\nActe “L’accés a un habitatge assequible! Del Municipi a Europa”\nDavant la situació d’emergència habitacional que patim a les grans àrees urbanes europees, la societat civil no s’ha quedat impassible. Hem estat testimonis de l’organització de grans xarxes de cooperació ciutadana des dels nostres barris fins a l’àmbit europeu. Uns moviments que han aconseguit que els municipis del canvi comencessin a prendre mesures immediates per a combatre l'emergència que vivim. Ara és urgent començar a fer polítiques d’habitatges que defensin a la gent comú davant dels grans tenidors, immobiliàries i fons voltors.\nQuins són els problemes actuals sobre emergència habitacional? Què s’està fent per revertir la situació actual de cases sense gent i gent sense llars als nostres pobles i ciutats? Quines són les bones pràctiques que podem trobar en l’àmbit europeu? Com podem cooperar més l’àmbit local i l’europeu per assegurar que les nostres batalles relacionades amb el dret a la ciutat estan sent escotades?\nAquestes i d’altres preguntes ens serviran com a punt de partida per parlar-ne i debatre amb l’eurodiputat d’En Comú Podem, Ernest Urtasun, la regidora d’Habitatge de l’Ajuntament de Barcelona, Lucía Martín, i Riccardo Righini, organitzador de la Iniciativa Ciutadana Europea “Housing for all”.\n📆 Dijous 20 de febrer\n📍Carrer Marina 131, baixos (Barcelona).\nT’esperem aquest dijous.


Actualitzada 09/08/2018 a les 19:27\nA la primera Carta de Sant Joan, l’Apòstol es dirigeix als joves amb aquestes paraules: «Joves, us escric a vosaltres: Sou forts. La paraula de Déu està en vosaltres i heu vençut el Maligne» (2,14c).\nLa virtut de la fortalesa és essencial per a la vida cristiana ja des de la joventut. El cristià es veu obligat amb freqüència a nedar contra corrent, i és precisament el testimoni que ofereix el que mou a altres a reflexionar.\nPlutarc parla d’un filòsof que es va trobar amb un jove que corria de pressa. «De qui fuges tan de pressa?» –li va preguntar. «D’un home que vol arrossegar-me al mal», va contestar el jove. El filòsof va replicar llavors: «Avergonyeix-te, que no sigui ell qui fugi de tu.»\nLa fortalesa no és només una qualitat física, sinó moral. Se situa tan lluny de la covardia com de la temeritat. És més aviat la força amb què defensem les nostres conviccions, fins i tot en ambients poc propicis o amenaçadors.\nEls màrtirs són la màxima expressió d’aquesta virtut que és també un do. Per posar un cas, el de Thomas More, que va preferir la presó abans d’acceptar, com a primer ministre del Rei, la seva ruptura amb l’Església per no aprovar la seva conducta. Com tants màrtirs del segle XX, com els centenars de beatificatsa Tarragona per no renunciar a la seva religió.\nOrdinàriament no ens serà exigit el martiri, però sí suportar els perills o les conseqüències de la fidelitat a Jesucrist. Estic pensant, quan escric això, en els cristians d’alguns països, com Nigèria, que en determinades zones es juguen la vida pel simple fet d’assistir a la missa dominical. Penso també en els metges i infermeres que rebutgen participar en pràctiques d’avortament o, en alguns països, en pràctiques d’eutanàsia. A força parts del món el fet de batejar o d’anar a l’Església suposa la pèrdua del lloc de treball o la impossibilitat de ser promocionat.\nEn alguns moments, persones benintencionades han suggerit que la manera d’atreure joves a la pràctica religiosa passa per abaixar el llistó, per exemple renunciant a la predicació d’alguns sagraments, a la indissolubilitat del matrimoni o autoritzant pràctiques anticonceptives. L’experiència demostra una altra cosa: on s’ha establert la idea d’un cristianisme light, la pràctica religiosa ha disminuït.\nLes persones, sobretot quan són joves, aprofiten les ofertes low cost per viatjar o per comprar coses, però el que els atrau del cristianisme, quan el coneixen, és la persona de Jesucrist i la vida dels que són conseqüents amb les seves creences.\nComenta el contingut : La fortalesa de ser conseqüents


El dia 6 d’octubre tots els alumnes anàrem de convivència d’inici de curs a sis llocs molt especials: monestirs , l’ermita de Santa Anna i dos entitats molt especials de la nostra comarca el Preventori i la casa d’acollida dels Franciscans de Palma de Gandia.\nEls alumnes de 1r d’ESO van anar de convivència d’inici de curs al monestir de la Valldigna (Simat). Mentre feien la visita van jugar a un joc molt divertit, on havien de descobrir a l’assassí d’un monjo. Després van anar al poliesportiu, allí van jugar a un joc on podíem conèixer més als altres o reconèixer altres persones que ja coneixíem. I finalment vam tractar el nou lema d’aquest any: A l’encontre, amb una celebració final.\nEls alumnes de 2n d’ESO van tindre ocasió de gaudir de la convivència inicial de curs en l’Ermita de Santa Anna. Acompanyats per les nostres tutores i pel P. Enric Ferrer van compartir els valors com a grup i la possibilitat de conèixer millor els companys.\nEn mig de la natura van realitzar les dinàmiques del grup mentre el P.Enric ens anava explicant la història de l’Ermita.\nFinalitzàrem el dia amb una celebració per conèixer millor a Jesús, amb el lema central “A l’encontre”.\nTercer d’ESO va anar al Monestir de Llutxent i va tindre la possibilitat de visitar-lo i després fer unes dinàmiques per conèixer millor els companys a l’igual que tots els cursos va acabar amb una celebració.\nEls alumnes de 4t van tindre una visita especial ja que van compartir un matí amb els alumnes del Preventori. Van esmorzar amb ells i la Directora del Centre els va explicar el funcionament d’aquest col·legi tan especial de la nostra comarca.\nPer últim els alumnes de 1r de Batxillerat també visitaren un convent, el de san Jeroni de Cotalba ,on van tindre jocs i activitats per conèixer-se millor i també una visita i per finalitzar la celebració “a l’encontre”\nEl curs de 2n de batxillerat va fer la seva eixida a Palma de Gandia, al Centre d’Acollida dels Franciscans. La visita va ser realment fructífera i impactant; ens va permetre conéixer una altra realitat: gent totalment sola al món, malalta, amb alguna discapacitat..., i sense cap familiar o persona que li mostre una mica d'afecte, es refugia ací a aquest centre. Ací reben aquest afecte que tant necessita qualsevol.\nUna nova lliçó hem aprés a aquesta visita: SOLIDARITAT. Qualsevol ajuda és vital. Entre tots podem millorar la nostra societat actual.\nTotes aquestes experiències i activitats el que volen és que el nostre alumnat isca a l’encontre dels companys , els més pobres i també de Jesús i començar el curs amb un altra mirada.\n--- LA RESTA D'IMATGES A LA GALERIA MULTIMÈDIA ---\nNº Visites: 5287222


Enric I. Canela » Blog Archive » Canvis en la gestió de la recerca de la Generalitat de Catalunya\nLlegeixo que Lluís Rovira i Pato, doctor en Biologia per la UB i especialista en la gestió i l’anàlisi de la Ciència i la Tecnologia, ha estat nomenat nou director de la Institució dels Centres de Recerca de Catalunya (ICERCA). Com a investigador, s’ha interessat especialment per l’anàlisi de l’activitat científica i la bibliometria, i, com a gestor, ha estat secretari del Consell Social de la UdGi del Parc Científic i Tecnològic de la mateixa universitat, director adjunt d’AGAUR entre 2005 i 2009 i adjunt al director general de Recerca del 2009 al 2011.\nD’altra banda, A la mateixa sessió d’ICERCA també s’han renovat els càrrecs dels patrons de la fundació, un cop reestructurat el Govern. En aquest òrgan, presidit pel conseller d’Economia i Coneixement Andreu Mas Collell també hi ha representats dels departaments de Salut, Agricultura, Empresa i l’Associació.Catalana d’Entitats de Recerca (ACER).\nTambé que Pere Pardo i Sabartés, fins ara director de Recursos Humans de la Creu Roja de Catalunya, ha esta nomenat nou director de l’Agència de Gestió d’Ajuts Universitaris i de Recerca (AGAUR). Aquest nomenament consolida el paper de l’AGAUR, ja que aquesta agència pública de recerca preveu mantenir i potenciar la Institució Catalana de Recerca i Estudis Avançats (ICREA), com a instrument fonamental d’atracció de talent científic. Pardo (Barcelona 1964) és, a més, graduat social i màster en recursos humans per la UB, Programa de Desenvolupament Directiu PDD (Programa de Desenvolupament Directiu) per l’IESE Bussiness School Universitat de Navarra i LIS per l’IESE Bussiness School. També ha estat director de Recursos Humans de l’empresa Valeo Engine Cooling i gerent de l’Entitat Autònoma de Difusió Cultural (EADC), del Departament de Cultura de la Generalitat de Catalunya, entre d’altres activitats professionals a diversos àmbits.\nCal felicitar als nous càrrecs i esperar que facin la feina amb la mateixa qualitat que fins ara.\n6 respostes a “Canvis en la gestió de la recerca de la Generalitat de Catalunya”\na 09 març 2011 a les 7:11 Quim Bosch\nconec en Lluís prou bé com per estar segur que ho farà molt bé. Me n’alegro per ell i pel sistema.\na 09 març 2011 a les 9:06 Quim Bosch\nconec prou bé en Lluís per estar segur que ho farà molt bé. Me n’alegro per ell i pel sistema\na 09 març 2011 a les 10:13 Estanislau Fons\nGran notícia la del nomenament del Lluís Rovira. El vaig conèixer a l’AGAUR, on va ser el meu adjunt durant uns quants anys, i certifico que, a part de ser un treballador incansable (i multitasca, cal remarcar-ho), és una de les persones d’aquest país que millor entenen els intríngulis de l’avaluació contemporània de la recerca, i el nostre sistema de centres i universitats. Un coneixement que ja li venia d’abans de l’AGAUR, quan ja havia treballat a la (llavors en femení) CIRIT. Li desitjo sort i encerts, desig superflu perquè, coneixent-lo, la bona gestió, les bones relacions amb els equips directius dels centres, i l’impuls de l’ICERCA estan garantits.\nPel que fa al sr. Pere Pardo, nou director de l’AGAUR, també espero que tingui un mandat exitós i de creixement en funcions i utilitat per a l’Agència, encara que en aquest cas no tinc el gust de conèixer-lo.\na 10 març 2011 a les 12:00 Enric I. Canela\nQyim i Estanis,\nEl conec fa molts anys i sé que farà una molt bona feina.\nAl Pere Pardo no, no puc opinar.\nI tu Quim?\na 10 març 2011 a les 2:11 Quim Bosch\nNo, tampoc conec en Pere Pardo. Però fins ara totes les passes que s’han pres fan molt bona pinta, tant pel que fa a les persones com les intencions/directrius, de manera que crec que es mereix un vot de confiança inicial, i no només per cortesia.\na 11 març 2011 a les 7:59 Enric I. Canela\nJo els ho dono tota. No ho conec com tu, però penso que l’equip és bo.


Daniel Raventós: “La renda bàsica és possible, però sobretot necessària” - Valors\nJoan Salicrú| 14/06/2016 |Valors a l'alça, Valors ràdio|\nDaniel Raventós, president Associació Xarxa Renda Bàsica\nQuatre de cada cinc suïssos ha dit no a la renda bàsica en el primer referèndum que es fa en un país sobre aquesta temàtica a debat a diversos estats. Els defensors d’aquesta proposta, però, no ho veuen com una derrota, sinó com “una gran victòria tenint en compte que tothom estava en contra, des de la patronal, els sindicats, i, fins i tot, els mitjans de comunicació”, assegura un optimista Daniel Raventós, doctor en economia i president de l’Associació Xarxa Renda Bàsica.\nA Suïssa la renda bàsica proposada era de 2250 euros mensuals i 565 euros per cada fill menor. I, doncs, per què s’ha descartat? Segons Raventós, el problema ha estat “no donar cap proposta de finançament, la qual cosa permetia fer demagògia en contra”. Molt diferent de la proposta que l’Associació Xarxa Renda Bàsica ha preparat per a Espanya, en què es parla d’una renda bàsica igual que el salari mínim interprofessional i possible de finançar a través d’una reforma de l’IRPF.\nDarrera aquest projecte hi ha la defensa de diversos valors. En primer lloc, el doctor en economia recorda que “ningú és lliure si no té l’existència material garantida” i, per altra, assegura que suposaria un canvi de visió del valor del treball, ja que amb un sou garantit podríem escollir el tipus de feina que volem fer, segons la nostra satisfacció personal i no per una qüestió de necessitat.\nEn aquest sentit, les estadístiques diuen que a Catalunya només un 2 per cent de la població deixaria de treballar si tingués una renda bàsica garantida. A més, “amb aquests diners assegurats la gent podria emprendre petits negocis que ara no pot per aversió al risc”, explica Raventós. Però, entre altres, també hi ha dos avantatges més: si la renda bàsica és universal no cal control administratiu i baixa el petit frau fiscal per incentius.\nEn plena crisi econòmica, però, un país es pot permetre aplicar una reforma d’aquestes característiques? La resposta de Raventós és precisa: “Garantir la subsistència bàsica de la població no solament és possible, sinó que és necessari”. Per això, des de l’Associació Xarxa Renda Bàsica no es descarta que aviat s’apliqui en algun país, de fet, ja s’estan fent proves a Holanda i Finlàndia i a petites comunitats de l’Índia. – M.COLL.\n←Barcelona acull un congrés dedicat al lideratge femení\n→Viquidona, una mirada femenina a la gran enciclopèdia online


Bioshock 2 - APcritics\nUs faré una pregunta:\nNo, diu l’home de Washington, pertany als pobres.\nNo, diu el Vaticà, pertany a Déu.\nNo, diu l’home de Moscou, pertany a tothom. Jo vaig rebutjar aquestes ofertes, jo vaig triar una altra cosa, jo vaig triar l’impossible, vaig triar … Rapture.\nAmb aquest discurs se’ns presenta el joc Bioshock, un joc sobre una ciutat submarina, on la ment més brillant pot ser lliure sense ser limitada pels governs o el més ètic.\nAixí tenint una ciutat plena de les ments més brillants, però que es porta a la seva destrucció per culpa de tantes llibertats.\nLa seqüela de l’obra de Kevin Levine arriba 3 anys després, ara desenvolupat per l’estudi 2k Marin i ara juguem com un dels “Big daddy”, l’home de metall que són els protectors de Rapture.\nEn aquest joc ens trobem tractant de retrobar-nos amb la nostra filla 3 anys després d’un coma. Això implica que ens aixequem en una ciutat aquàtica caòtica, la qual ara mateix aquesta és portada per uns ultra fanàtics religiosos els quals ens tractaran de parar durant tot el camí.\nEl joc ofereix nous escenaris, noves mecàniques i en general un aspecte nou de Rapture, a on el primer joc lidiava més sobre política i més sobre comunisme i capitalisme, aquest enfoca més cap al religiós i el fanatisme de forma cega.\nI sobretot a on brilla aquest joc i l’anterior és en l’elaborat que és el món, amb un estil caòtic, però que conserva els seus aspectes d’art deco d’una època on tot era molt més bonica i amb música dels 1940 immergint al jugador totalment al món.\nNo és tan elaborat com el primer joc i en si no hi ha massa canvis perquè es senti totalment diferent, però a mi em sembla molt bon joc i no em trobo avorrit jugant-lo.\nSi et va agradar el primer, és més del mateix i millor.\nSi no l’has jugat mai, doncs és un gran joc que mereix almenys ser explorat.\n21 de Febrer de 2020 Pau Joc Deixa un comentari


El sector de la Catalunya agroalimentària | Prodeca\nEl sector de la Catalunya agroalimentària\nEl sector agroalimentari és un dels principals sectors econòmics de Catalunya\nCompta amb 163.372 treballadors i genera un volum de negoci global de 38.205 M€. Aquesta xifra equival a un 16,28% del PIB de Catalunya.\nEl sector agroalimentari genera un volum de negoci de 38.205 M€, xifra que equival al 16,28% del PIB de Catalunya i ocupa directament 163.372 persones. Aquestes dades el converteixen en el primer sector econòmic del país.\nLa indústria d'aliments i begudes catalana representa el 23% de la xifra de negoci del sector al conjunt de l'Estat espanyol.\nUna potència gastronòmica reconeguda amb les més altes distincions internacionals\nLa seva arrelada tradició culinària, la rica varietat i qualitat dels productes que conformen el seu rebost i la creativitat més innovadora a les cuines dels seus restaurants de referència, han posicionat Catalunya com a potència gastronòmica reconeguda amb les més altes distincions internacionals.\nCatalunya és el territori amb major concentració de restaurants guardonats amb estrelles Michelin de l'estat espanyol.\nAl capdavant del creixement en les exportacions a Europa\nEls aliments catalans han aconseguit un valor significatiu en els mercats internacionals: en els últims 10 anys les exportacions s'han incrementat un 45% en volum i un 65% en valor. Amb 9.842 M€ exportats i 8.000 d’importats i una ràtio de cobertura del 98%, el sector agroalimentari català és el dotzè exportador de la Unió Europea.\nLes seves exportacions representen el 21% del total d'exportacions de l’estat espanyol en valor i el 26% pel que fa al nombre d'empreses que exporten regularment. Catalunya exporta aliments a més de 200 països. El sector carni és el més exportador, seguit pel fine food, les fruites i verdures, l'oli, els vins i el peix i marisc.\nResum exportacions agroalimentàries de Catalunya - 2019\nResum de les dades més destacades sobre les exportacions agroalimentàries catalanes, destacant que aquest any Catalunya ha superat per primera vegada els 10.000 M€ en les seves exportacions agroalimentàries, que han crescut un 8,48% en valor i un 1,43% en volum respecte l’any anterior, sumant un total 10.677,42 M€ i 6.458.195,05 Tones. Aquestes exportacions suposen en valor el 21,20% del total de l’Estat espanyol, que creix un 5,87%.\nOn exportem els productes agroalimentaris - 2019\nExportacions agroalimentàries de Catalunya per sectors - 2019\nResum del rànquing de sectors agroalimentaris en funció de la seva capacitat exportadora destacant que, l’impuls de les exportacions s'ha produït gràcies a l’augment de les vendes del sector porcí, sobretot a la Xina, i també dels productes Fine Food, especialment a Països Baixos, Polònia, Bèlgica, Itàlia i França.\nACTUALITAT DEL SECTOR CATALUNYA AGROALIMENTÀRIA\nEric Montes, millor recepta elaborada amb productes DOP i IGP de l'Euroregió\nEl xef català Eric Montes, vencedor regional de l’European Young Xef Award 2022, ha guanyat el Concurs “Millor recepta euroregional elaborada amb productes DOP i IGP de Catalunya, les Illes Balears i Occitània” que s'ha celebrat avui a l'estand Catalonia HUB a Alimentaria.\nEl proper 10 de març el sector agroalimentari català té una cita amb el Fòrum Catalan Food per debatre com afegir valor als nostres productes des de la proximitat. Amb el títol "L'origen com a valor" la jornada tornarà a tenir un enfoc eminentment empresarial, amb la participació d'experts que analitzaran diverses estratègies competitives vinculades a l'origen dels aliments.


El documental 'El Periple, la vella llum d'Europa' fa el salt a les pantalles franceses\nVergés visita alguns dels ferits de l'accident de tren a Castellgalí a l'hospital Sant Joan de Déu de Manresa\tVergés visita alguns dels ferits de l'accident de tren a Castellgalí a l'hospital Sant Joan de Déu de Manresa\nAMPLIACIÓ:Una de les víctimes de Castellgalí: “Primer hem sentit el crit d’un home i després hem xocat i hem sortit volant”\tAMPLIACIÓ:Una de les víctimes de Castellgalí: “Primer hem sentit el crit d’un home i després hem xocat i hem sortit volant”\nUna víctima de Vacarisses amb un familiar ferit: "No pot ser que això segueixi igual"\tUna víctima de Vacarisses amb un familiar ferit: "No pot ser que això segueixi igual"\nUna de les víctimes de Castellgalí: “Primer hem sentit el crit d’un home i després hem xocat i hem sortit volant”\tUna de les víctimes de Castellgalí: “Primer hem sentit el crit d’un home i després hem xocat i hem sortit volant”\nEl Govern demanarà responsabilitats per l'accident de trens a Castellgalí que ha causat un mort i quatre ferits greus\tEl Govern demanarà responsabilitats per l'accident de trens a Castellgalí que ha causat un mort i quatre ferits greus\nTorra dona el suport del Govern a les famílies dels afectats per l'accident de tren de Castellgalí\tTorra dona el suport del Govern a les famílies dels afectats per l'accident de tren de Castellgalí\nUn detingut en una concentració contra un acte de Vox a Barcelona\tUn detingut en una concentració contra un acte de Vox a Barcelona\nEl documental ‘El Periple, la vella llum d’Europa’ fa el salt a les pantalles franceses\nL'obra del realitzador ebrenc Mario Pons, premiada al Festival Internacional de Girona, vincula l'exili republicà, el drama dels refugiats i la crisi de l'individu europeu\nACN L’Ampolla.-‘El Periple, la vella llum d’Europa’, el documental del realitzador ebrenc Mario Pons, es podrà veure enguany en desenes de sales del sud de França. Després de projectar-se en més de 30 pantalles a Catalunya, i de forma més puntual també al país gal, el film inicia el seu camí de difusió internacional de la mà de la productora francesa Kalimago Films/ Cinemaginaire. Guardonat en la seva categoria al Festival Internacional de Cinema de Girona, ‘El Periple’ entrellaça la història de tres exilis: el dels republicans acabada la Guerra Espanyola, el dels refugiats que creuen la Mediterrània i la crisi de l’individu europeu de classe mitjana, representat en la vida d’un exdirectiu d’una multinacional.\nDesprés de passar per petites sales o esdeveniments per a la recuperació de la memòria històrica, la projecció ha arribat a capitals com Barcelona, però també a cinemes, auditoris i places d’arreu de Catalunya. “Fem una distribució independent, descentralitzada i compromesa”, subratlla el realitzador. Des del seu centre d’operacions a l’Ampolla (Baix Ebre), i a través de la seva productor Sègula Films, Pons va donar vida anteriorment als documentals’La Filla del Farer’ i ‘La Batalla de la memòria’, seguint aquests mateixos criteris. La programació a les filmoteques de Saragossa i Catalunya o la Universitat Catalana d’Estiu va contribuir a incrementar la projecció a un film que tampoc ha descuidat les presentacions en festivals. De fet, reconeix Pons, ha estat el guardó com a millor documental al certamen gironí –a més de millor ‘work in progress’ al Festival Memorimage de Reus 2017- el que en bona mesura li ha obert les portes de les pantalles internacionals. No és el primer cop, de fet, que arriba a França: l’estiu passat, amb el documental subtitulat en francès, ja ho va fer al festival Cinema á la Frontiere de Prats de Molló i el passat mes de novembre a la Mostra Documental 24 Août 1944, a París. La xarxa de distribució de Kalimago Films/Cinemaginaire disposa de 36 sales pel sud de França. Pons confia que la pel·lícula hi comenci a arribar de forma efectiva a partir de març. “Molts espectadors francòfons veuran la nostra pel·lícula: això és fantàstic”, apunta. Un fenomen, considera, “impensable” a Catalunya en el circuit i tipus de públic que es mou el film: “no estem dins les majors de la distribució, no es té en compte el cine d’autor i les nostres sales programen cinema americà”. “A França no és així, programen molt cine d’autor. Cada població de més de 8.000 habitants té un cinema i allí es mesura la qualitat de vida dels ciutadans en funció de si la gent pot anar al cinema o no”, replica. 80 anys de l’exili republicàReconeix que el fet que enguany es commemori els 80 anys de l’exili republicà –amb la marxa de 450.000 persones, de les quals 275.000 són internades en camps de concentració a França on n’hi moren unes15.000- ha despertat també l’interès del públic i les entitats del país gal. Gravat entre els fars de Catalunya i els camps de refugiats Grècia, ‘El Periple’ narra en quatre idiomes tres exilis: la vida en aïllament, el bloqueig de l’individu i els estats a la Mediterrània. Una mostra de la vocació universal que el realitzador ampollero vol conferir a la narració entrecreuada de les diferents vides i conflictes que s’hi plasmen. És, d’una banda, la història de Miquel, director de màrqueting d’una multinacional que necessita canviar de vida quan és acomiadat. També la d’Alfred, fill del torrer del far més alt del món, el de Buda, que és cremat durant la Guerra Espanyola i obliga la família a prendre el camí de l’exili. Per últim, és la història d’Ammar, cap de vendes d’una factoria d’automòbils a Damasc, que fuig de les bombes cap a Europa, on acaba liderant el camp de refugiats de Filippiada, a Grècia. Així, el film vol traçar un paral·lelisme entre el passat i el present, “a través de la nostra responsabilitat dels ciutadans”, interpel·lant-los a actuar davant la cruesa de les imatges de la guerra i l’exili forçós a l’Orient Mitjà, amb 70.000 persones atrapades als camps de refugiats de Grècia i 57.000 que van arribar a la costa del sud de la península Ibèrica el passat 2018. “Crec que els espectadors han de ser actius i treballo en aquesta direcció sempre: provocar una reacció activa de l’espectador més enllà del visionat de la pròpia pel·lícula”, resumeix.Fer sortir la veu de CatalunyaTraslladar aquesta història al públic internacional, en aquest cas el francès, representa, per a Pons, l’oportunitat que “la veu de la gent que denuncia l’exili actual dels aflori i pugui obrir un debat ampli i ric sobre com ha de reaccionar Europa davant la frontera més mortífera del món, que és la Mediterrània”. Al mateix temps, abunda, pot contribuir a fer sortir “la veu de Catalunya” a través de les pel·lícules “produïdes al país”. “En l’actual context sociopolític, la pel·lícula aborda el franquisme sociològic. El món ha d’entendre Catalunya a través del trauma transgeneracional vinculat al franquisme i la violència generada per la repressió”, subratlla, tot recordant la importància de visualitzar les estructures profundes del poder estatal espanyol i la “regressió cap a la violència vinculada al franquisme” plasmada en els fets de l’1-O.A banda del guió i la producció cinematogràfica del documental, Pons és també el responsable del concepte musical darrera d”El Periple’. Les creacions del seu grup musical Los Sirgadors, que mescla la jota ebrenca i el blues, es fusionen amb els sons dels músics que han trobat en el seu pas pels camps de refugiats grecs. Des de fa un any, la banda sol interpretar en directe aquesta banda sonora a Catalunya juntament amb les projeccions del documental, oferint un espectacle musical i visual complementari. “El cine català es reiventa: com la indústria distribució no funciona a aquest nivells, ens l’hem hagut d’inventar. Donem aquest valor afegit que és interpretar els extres de la pel·lícula”, apunta.En l’agenda immediata, ‘El Periple’ i els Sirgadors ja ten programades noves projeccions i actuacions a Sant Feliu de Llobregat, el pròxim dia 16; Tarragona, el dia 19; Badia del Vallès, el dia 20; Reus, el dia 26; Mataró, el set de març; Torredembarra, el 29 de març; Amposta, el 30 de març; o Badalona, juntament amb Proactiva Open Arms, el pròxim 10 d’abril. A mitjà termini, Pons preveu tornar a França convidat per la Universitat de la Sorbona i l’Associació 24 Août 1944, a més de treballar per aconseguir obrir-se pas amb presentacions a Madrid, Portugal i Ciutat de Mèxic.\n08:00Les portades del dilluns 28 de setembre de 2020


La mostra ’55 urnes x la llibertat’, a Reus | Tots21 | Notícies de Tarragona, Reus, Tarragonés i Baix Camp\nLa mostra ’55 urnes x la llibertat’, a Reus\nAquest dissabte s’inaugura a Reus l’exposició ’55 urnes per la libertat’, ‘un testimoni permanent de la repressió desfermada l’U d’octubre del 2017 per les forces policials i paramilitars de l’Estat’, destaquen els organitzadors. Per primer cop a les terres del Camp de Tarragona, aquesta exposició, la temàtica de la qual ‘pensem que és un revulsiu molt especial per fer memòria d’un dels moments més clars de la permanent, continuada, progressiva i inexorable retallada de les llibertats democràtiques del poble de Catalunya’, afirmen des del col.lectiu Advocats Voluntaris 1 d’octubre, una associació sense ànim de lucre, integrada principalment per professionals del dret de Reus, Baix Camp i Priorat. Inicialment nascuda per prestar assistència a la\nciutadania i institucions durant la jornada del Referèndum del dia 1 d’octubre de 2017, actualment continua al servei del país i dels seus ciutadans.\nEl Comiré de Solidaritat Catalana i el col.lectiu Advocats Voluntaris 1 d’octubre organitzen la mostra.\nL’exposició “55 URNES per la Llibertat” mostra el treball d’una cinquantena d’artistes de Catalunya, de diferents tendències, de vàries generacions, des de les Terres de l’Ebre a París, tots ells amb una creació que fa visible el seu compromís amb una societat que afirma pacíficament des de fa anys la seva voluntat de llibertat .\nCadascun dels artistes va disposar d’una de les urnes del referèndum del 1-O i va poder fer la seva creació per mostrar el seu compromís pel dret a la democràcia i a decidir. Cal destacar que amb grangenerositat han cedit el seu treball de manera gratuïta per ajudar a aconseguir els objectius del projecte.\nEl Comitè de Solidaritat Catalana de la Catalunya Nord va posar en marxa un projecte amb l’objectiu de fer memòria, denúncia i homenatge als fets de l’1 d’octubre, ‘quan el poble català es va unir de manera inequívoca per poder expressar el seu anhel de llibertat’. Aquesta mirada sobre els fets va acompanyada d’una acció decidida per aconseguir fons que permetin ajudar a la Caixa de la Resistència i d’aquesta manera ‘posar un gra de sorra en la lluita per retornar la llibertat a presos i exiliats i també a ajudar a les seves famílies en els difícils moments que estan travessant, no ho oblidem, per intentar fer possible que la nostra veu fos escoltada’.


Aprofitant el bon temps, la jornada s'iniciava a la Plaça del Rei on l'equip de canalla havia preparat tot un seguit de tallers i activitats per als més petits. L'acte, obert al públic, va comptar amb inflables, atraccions mecàniques, tallers de pilars i fins i tot els nens van poder pintar-se la cara com si fossin els seus animals preferits.\nAmb l'arribada de la nit, l'acció es va traslladar a la Plaça dels Àngels, on hi havia preparades taules, cadires, servei de bar i tot el necessari per poder gaudir d'un bon sopar a la fresca. La revetlla va acabar ja de matinada amb la música oferida pels deejays del Matalasser Club, Jordi Gilabert i Jobo Fresno que van fer vibrar el públic que omplia la plaça. Calia descansar per estar preparats per a la gran diada castellera que es presentava l'endemà!\nEn primera ronda els de la camisa ratllada hem descarregat el cinquè 2d8f de la temporada. Un castell que ha pujat tremolós però que ha estat controlat en tot moment. A continuació hem estrenat el primer 3d9f de l'any. L'estructura ha pujat bé però després de l'aleta s'ha complicat i ha acabat cedint pels pisos superiors. A la tercera ronda els matalassers hem optat pel 4d8. Un castell que s'ha descarregat sense cap tipus de complicació. Finalment hem descarregat el segon pd6 de la temporada que s'ha hagut de treballar una mica. La diada s'ha tancat amb 4 pd4.


Si no vols ser nazi posa’t la mascareta (Gemma Terés)\nSi no vols ser nazi posa’t la mascareta\nL’extrema dreta domina a les manifestacions contra les mesures pel virus a Alemanya, però no tothom ho és\n4 min. Enviada especial a Leipzig 21/11/2020 23:30 Traduccions: Cat Cas Eng\n987x555 Manifestació contra les restriccions aprovades pel govern alemany per lluitar contra el covid-19 ahir a Leipzig\nManifestació contra les restriccions aprovades pel govern alemany per lluitar contra el covid-19 ahir a Leipzig / OMER MESSINGER / EFE\nFa dues setmanes Leipzig va protagonitzar titulars perquè 20.000 persones van omplir el centre de la ciutat sense mascareta i la manifestació va acabar amb aldarulls. Dimecres, a Berlín, uns quants milers es van manifestar contra l’aprovació de la llei d’infeccions, que blinda legalment les mesures anticovid, i la policia hi va respondre amb canons d’aigua. El denominador comú entre les dues concentracions era el rebuig a les decisions del govern de la cancellera Angela Merkel, perquè, en opinió dels manifestants, vulneren drets fonamentals. Però les dues protestes també tenien en comú el fet que hi havia gent pròxima a l’extrema dreta. El discurs estès entre els mitjans alemanys és que qui es manifesta contra les mesures anticovid és d’ultradreta. Però al carrer, igual que a les escoles o a les associacions de veïns, el perfil de gent que critica les decisions governamentals és més divers.\nCom que almenys fins a finals de novembre, i previsiblament fins poc abans de Nadal, està prohibit allotjar-se en un hotel, em desplaço a Leipzig i m’allotjo a casa de l’amiga d’un conegut. “Vaig ser fa dues setmanes a la manifestació de Leipzig i dimecres a la de Berlín. Quan després vaig mirar la premsa no entenia res del que ens atribuïen: no som neonazis!”, diu Sylvie Freund, decebuda. Està acostumada que els antifeixistes li retreguin que qui accepta que al seu costat es manifesti un nazi vol dir que ell mateix també ho és. La Sylvie i els companys amb qui fa setmanes que es manifesta són una barreja de vegans i vegetarians, pacifistes, gent d’esquerres i alemanys de l’Est que la tardor del 1989 van participar en les manifestacions antisistema dels dilluns a Leipzig que van ser l’origen del moviment ciutadà que va acabar provocant la caiguda del Mur de Berlín. Ahir es va tornar a manifestar: aquest cop amb una cadena d’espelmes i cantant cançons de pau. “Ens estan prenent les llibertats, i els problemes psicològics i econòmics derivats de les mesures per prevenir el contagi són molt més greus que la pandèmia”, continua.\n“Fa dues setmanes va arribar un punt en què ens era impossible manifestar-nos guardant les distàncies de seguretat perquè darrere del cordó policial hi havia milers d’antifeixistes que creaven un tap i la policia no els va obligar a anar més enrere: el resultat va ser que estàvem frec a frec i ens van acusar d’infringir la normativa”, narra Steffen Queißner, que sempre ha sigut votant d’esquerres i que no nega l’existència del covid-19 però sí que critica que les mesures s’apliquin de manera generalitzada i estàndard. “Eliminen el sentit crític i la capacitat de decisió individual”, denuncia.\nA diferència d’aquell dia, ahir les manifestacions a Leipzig van ser més disperses i van quedar diferenciades. La més multitudinària va ser la dels antifeixistes, que omplien amb milers de persones la plaça central que el 7 de novembre havia quedat desbordada. Tots portaven mascareta i eren joves i adolescents, una part de la població que els mitjans han criticat acusant-los de no seguir les normes i de celebrar festes descontrolades. Aquest cop la policia va anar ampliant el perímetre de la manifestació per poder garantir les distàncies de seguretat i evitar que es repetissin les aglomeracions i els enfrontaments.\n“Posa’t la mascareta o ets un nazi!”, “Porteu cartells amb forma de cor, però amb aquesta manera de fer mateu molta gent”, criden els antifeixistes quan, arribat un moment, es troben, primer, amb la cadena pacífica anticovid i, després, amb una altra de les manifestacions multitudinàries d’ahir: la dels de perfil neonazi. En aquesta hi domina el vestuari de marques d’extrema dreta i hi onegen banderes del temps del kàiser, un símbol d’ultradreta. Reclamen llibertat i acusen el govern de dictadura. Els que ja estan fitxats desapareixen en un moment donat escortats discretament per la policia. Saxònia, el land al qual pertany Leipzig, es considera un dels bastions de l’extrema dreta més radical.\nLa tensió al carrer es viu també a nivell institucional: cinc hores de reunió entre Merkel i els presidents regionals aquesta setmana van acabar sense cap acord per a noves mesures anticovid. El partit ultra Alternativa per a Alemanya és qui per ara mira d’embutxacar-se vots d’entre els que es manifesten contra les restriccions. Segons les enquestes, més del 60% dels alemanys estan satisfets amb la política de la cancellera, una xifra inferior a la de fa uns mesos. D’aquí menys d’un any hi ha eleccions parlamentàries: Merkel no s’hi presentarà i per ara no hi ha cap candidat favorit clar.


A favor de la Directiva Europea de permís de maternitat - Llibertat, igualtat, fraternitat | El bloc de l'Ernest Urtasun\nA favor de la Directiva Europea de permís de maternitat\n16 de juliol de 201412 de juliol de 2016\nEl 20 de octubre de 2010, el Parlament Europeu va aprovar en primera lectura la Directiva de permís de maternitat. Establia uns mínims a tota Europa de 20 setmanes de permís amb el 100% del sou i dues setmanes de permís de paternitat. Son uns mínims per a tota Europa que obligaria a molts Estats Membres a haver de millorar substancialment la seva legislació.\nUn cop aprovada en 1a lectura, el Consell havia de donar la seva opinió i negociar amb el Parlament el text final. El problema és que la Directiva porta bloquejada al Consell des de llavors, principalment per la oposició del Regne Unit i Alemanya.\nAquest bloqueig ha portat a la Comissió Europea a anunciar la seva retirada el passat 18 de juny de 2014. A ICV estem en contra de la retirada ja que suposaria un pas enrere en els drets de ciutadania inacceptable i exigim a la Presidència italiana del Consell que treballi per desbloquejar-la.\nAquí intervenció al ple contra la retirada:\nAquí video de l’acció de protesta del Grup Verd contra la retirada>\nInterpel.lació al Comissari László Andor sobre atur juvenilUrtasun denuncia l’acord de Lliure comerç TTIP entre Europa i Estats Units


MARIDATGE A L’ESTIU | Família Torres\nAnterior Post\t420\nMARIDATGE A L’ESTIU\nFa calor, les nostres apetències culinàries estivals transiten per un mar gairebé infinit d’amanides, sopes fredes, gaspatxos i salmorejos, ceviches i carpaccios, etc. Sempre guanyant temps al temps i evitant les pesades digestions hivernals. Menjar lleuger, però menjar bé.\nMigdia d’estiu a la terrassa del Jardí Restaurant El Celleret, a Pacs del Penedès. Propietat de Família Torres.\nUn dels primers aliments que ens venen al cap en aquesta època són els fruits de mar en cru, sense massa intervenció a la cuina. Les ostres vives, regades amb unes gotetes cítriques, agraeixen el frescor d’un escumós d’acidesa bona. Tot i que la gamma de possibilitats s’amplia si pensem en un vi blanc sec, que no sigui aromàtic en excés, per tal que no emmascari els sabors. Al Penedès, degut a la seva proximitat amb la costa, la tendència d’acompanyar-les amb xarel·lo ha resultat ser un maridatge d’èxit segur. Vinyarets blanc, esclar.\nEl maridatge perfecte, Vinyarets blanc acompanyat d’un plat perfecte per a l’estiu.\nA la vegada, sota el mateix perfil de vins, en trobarem de molt convenients per acompanyar mariscos cuits i servits freds, tant poden ser gambes, llagostins o cloïsses. Albariños, com el Pazo das Bruxas, i verdejos, com el Celeste Verdejo, seran una aposta segura.\nCeleste Verdejo, en un capvespre d’estiu, a la terrassa del Jardí Restaurant El Celleret, a Pacs del Penedès.\nSi parlem de les peces de marisc de més volum, més carnoses, com la llagosta o el llamàntol, una amanida amb una vinagreta de fruits secs serà l’acompanyant perfecte. Acompanyat amb un chardonnay amb criança en roure. Aquí l’aposta de Família Torres és Sons de Prades.\nEn la cerca de la frescor total, les reines són les sopes i les cremes fredes (o semifredes). En clau nacional, salmorejos, gaspatxos i ajoblancos són, a priori, de difícil maridatge degut als ingredients complicats i àcids que impliquen. De la mateixa manera i transcendint les fronteres, la Tarator amb iogurt, anet i cogombre búlgar, o la crema freda de carbassa i taronja del Marroc, venen molt de gust. Verdejos, escumosos i, en especial, la verdor seductora d’un sauvignon blanc ben fred com el Fransola s’erigeixen els guanyadors. Però si atenem a la temperança de la vichysoisse, un chardonnay revestirà la cremositat d’aquesta “alguna cosa més” que ens acaricia el paladar.\nFransola, que acompanya una esqueixada de bacallà amb tomàquet, ceba i oliva.\nPer suposat, no hem de deixar de banda els vins negres. En aquesta ocasió, posarem tota la nostra atenció en els vins negres lleugers i de bona acidesa, amb intensitat fruitera i amb els tanins justos. Aquesta classe de negres admet un servei a més baixa temperatura sense perdre la seva personalitat i ens permetrien, per exemple, acompanyar una amanida amb peces de carn de vedella confitada i vinagreta agredolça de fruits vermells. Vinyarets negre o el flamant Secret del Priorat són dues opcions que suposaran el cenit en aquesta cerca del plaer total.\nI fins aquí aquesta guia breu per estimular la imaginació i la curiositat, per maridar plats típics d’estiu amb vins de Família Torres. Salut!\nTarda d’estiu al celler de Pacs del Penedès, propietat de Família Torres.


Setembre: Josafat, Prudenci Bertrana | Quellegeixes.cat\nSetembre: Josafat, Prudenci Bertrana\nEn el marc de l'Any Bertrana, al setembre us proposem la lectura compartida de Josafat, de Prudenci Bertrana, amb moderació de Maria Nunes. Comencem el 4 de setembre i acabem el 16!\nJa us hi podeu apuntar aquí especificant "Lectura PRUDENCI Bertrana".\n1- Introducció (4 de setembre).\n2- Capítols I - V (7 de setembre)\n3- Capítols VI - IX. Final (13 de setembre)\nCLOENDA: AJORNADA per previsió de mal temps. 16 de setembre, a GIRONA. Ruta Bertrana, a les 11h del matí. Lloc de trobada Plaça Catalunya de Girona.\nDades de la lectura\n1- Josafat, introducció\nJosafat, capítols I a V\nJosafat, darrera sessió\nSetembre: Josafat, Prudenci Bertrana ha estat enviat per Ester F. Matalí el dia Dm, 28/02/2017 - 12:49\nComentaris sobre "Setembre: Josafat, Prudenci Bertrana"\nenviat per Maff el dia Ds, 02/09/2017 - 12:05\nM' apunto si us plau.\naquest llibre del modernisme català, sorprenentment encara no l'Havia llegit, per tant, pendent i aprofito que la Maria ens guia i on guia la Maria allà que hi sóc si puc.\nDins d'un setembre calentet!!!\nenviat per Maria Nunes el dia Ds, 02/09/2017 - 20:46\n"Josafat" és una gran novel·la. Confio que gaudirem de la lectura compartida que comencarà dilluns amb la introducció.\nenviat per Maff el dia Dm, 05/09/2017 - 16:01\nPerdoneu, que ho he tornat a mirar i estan deixats fins finals de mes o fins octubre, quin rotllo, vaja queda un exemplar a. Corbera, intentaré que me' n facin prestec.\nenviat per Maria Nunes el dia Dj, 07/09/2017 - 06:15\nTal com dic en la introducció\nTal com dic en la introducció, pots llegir tranquil·lament qualsevol altra edició.\nenviat per Josep Maria Aloy el dia Dc, 06/09/2017 - 15:57\nEscandalosa i esfereïdora... però rica\nCelebro poder fer una segona lectura de "Josafat" amb les orientacions de la Maria. Vaig llegir-la quan era molt jove i reconec -era molt innocent- que la novel·la em va no sols espantar sinó que també escandalitzar. Però recordo haver-la trobat literàriament molt rica.\nEspero, ara que ja he crescut una mica, superar els traumes i fruir de la seva qualitat literària i la profunditat de les seves escenes i situacions.\nSalutacions a tots plegats!\nenviat per Maria Nunes el dia Dj, 07/09/2017 - 06:22\nCelebro que t'animis a\nCelebro que t'animis a rellegir "Josafat" segur que amb la distància dels anys la veuràs amb uns altres ulls.\nTant el tema com la trama narrativa s'han de llegir en el context del Modernisme, del Simbolisme i de l'erotisme del tombant de segle. D'altra banda, Prudenci Bertrana era lliurepensador i anticlerical. En qualsevol cas, la seva novel·la és d'una qualitat i densitat literària inqüestionables.\nEl problema d'aquesta lectura és que en ésser tan breu només faré dues sessions de lectura i això vol dir que forçosament he de sintetitzar i no podré tractar amb amplitud molts aspectes. Confio en la vostra col·laboració com a grans lectors.\nenviat per Josep Maria Aloy el dia Dj, 07/09/2017 - 07:06\nD'acord, Maria. Ho tindré en compte.\nSegur que la disfrutarem molt i la valorarem com cal.\nenviat per dolsaber el dia Dj, 07/09/2017 - 14:16\nHola, jo és la primera vegada que participo aquí i vaig una mica perduda amb qui fa els documents, l'Ester o la Maria?\nenviat per Ester F. Matalí el dia Dj, 07/09/2017 - 23:13\nJo edito la pàgina i publico els textos que em passa la Maria Nunes. Veuràs que les introduccions a cada sessió van signades per l'autor, generalment!\nAlgunes lectures les modero jo però generalment són moderades per especialistes "externs" que col·laboren amb nosaltres.\nenviat per jducros el dia Dm, 12/09/2017 - 17:28\nLa relació amb Nàufrags\nSeria interessant relacionar-la amb Nàufrags, la novel·la germana, escrita , gairebé per la mateixa època que Josafat (que en un principi va rebre el nom de narració) on planteja un conflicte similar al de la lectura que ens ocupa\nenviat per Rosa Pujol Brustenga el dia Ds, 16/09/2017 - 20:58\nEm vaig incorporar tard i acabo de llegir el llibre el dia que vosaltres volteu pels seus escenaris.\nNo havia llegit res de Bertrana encara. Tinc pendent a casa les "Memòries d'un metge filòsof".\nM'ha impressionat molt aquesta obra fosca i poètica. I m'ha agradat fer-ho acompanyada de vosaltres i dels vostres comentaris i especialment de tot el que ha aportat la Maria quant a context i anàlisi.\nNo he seguit l'edició recomanada perquè la que he trobat a la biblioteca municipal ha estat la d'Educaula62, editada el 2014 per Jordi Cornudella.\nEstic d'acord amb molts de vosaltres en que l'espectacular descripció de l'escenari de la novel·la la converteix en un element essencial (algú de vosaltres fins i tot ha fet la identificació entre Josafat i l'espai).\nSeguint aquest fil, no sé si es podrien interpretar els personatges i l'espai de la novel·la com a diversos aspectes que conformen la psicologia humana (l'instint, les creences, l'inconscient...).\nGràcies a tots i a veure si coincidim altres vegades.\nTotes les lectures compartides\nQuè son les lectures compartides?\nLes lectures compartides són la lectura conjunta d'una mateixa obra per part d'un grup de valents i el posterior debat VIRTUAL a Què Llegeixes.cat. S'estableixen unes dates orientatives per seguir un ordre però no hi ha horaris! Hi ha dos tipus de lectures: les conduïdes per un especialista i proposades des del QL (més o menys trimestrals) i les conduïdes pels quellegistes que han estat proposades pels usuaris (més o menys mensuals). És possible que en ocasions simultaniegem lectures, tria’n la que més t’agradi!\nLes identificarem així:\nLECTURES AMB ESPECIALISTA\nJa som 24339 usuaris registrats\nHem publicat 18741 llibres\nHem publicat 230985 comentaris\nHem publicat 558 obres d'usuaris\nTenim oberts 9598 temes de debat


Entrades del Concert de Falles d’Escola Valenciana a 8€ anticipades - Escola Valenciana\nEntrades del Concert de Falles d’Escola Valenciana a 8€ anticipades\nZoo, Auxili, Smoking Souls i Va de Bo conformen el cartell que inaugura La Gira 2015 el 13 de març, el circuit de música en valencià d’Escola Valenciana. La Gira continua a les comarques gràcies a l’organització de concerts per part de les Coordinadores de l’entitat, passa pel Fesfoc, el concert de Fogueres i acaba a les portes de l’estiu amb el Feslloch, el festival de tres dies que s’organitza junt a l’Ajuntament de Benlloch i l’Associació cultural Pitxurrull. Enguany el Feslloch se celebra els dies 9, 10 i 11 de juliol.\nLes entrades del Concert de Falles 2015\nLes entrades a taquilla costen: 12 euros. Les entrades anticipades del concert tenen el preu de 8 euros. Aquest preu es manté a taquilla per als estudiants de la Universitat de València i per als Amics i Amigues d’Escola Valenciana.\nLes entrades anticipades es poden adquirir on-line sense despeses de gestió a la botiga d’Escola Valenciana: www.escolavalenciana.org/falles\nTambé es poden adquirir als punts de venda oficials: Centre Social Terra, Bar la Murta, Racó de la Corbella, Ca revolta i Llibreria 3i4.\n13 de març: Concert de Falles\nSe celebra a l’Auditori Casa de la Cultura de Burjassot. Un concert 100% en valencià. L’obertura de portes serà a les 20 hores i el concert comença a les 21 hores. Sobre l’escenari Zoo, Auxili, Smoking Souls i Va de Bo.\nEls concerts de la Gira d’Escola Valenciana 2015: ‘Girem amb l’Ovidi’\nAmb més de 150.000 assistents en els vora 300 concerts celebrats en les convocatòries anteriors, La Gira d’Escola Valenciana acompleix 10 edicions de promoció de la música en valencià.\nEnguany s’acompleixen 20 anys de la mort d’Ovidi Montllor. Escola Valenciana se suma a l’Any Ovidi i el primer dels homenatges de l’entitat és dedicar-li La Gira 2015.\nAmb el lema ‘Girem amb l’Ovidi’, els cartells de tots els concerts de La Gira tenen de base la imatge d’Ovidi Montllor per haver-se convertit en un símbol gràcies al qual els grups actuals de música en valencià en són hereus directes.\nDurant aquests mesos Escola Valenciana anirà informant sobre els concerts que organitzen les Coordinadores comarcals de l’entitat, que confluiran en el Feslloch 2015 els dies 9, 10 i 11 de juliol.\nA mesura que es confirmen concerts comarcals, Escola Valenciana actualitzarà la informació al web de La Gira: www.lagira.cat\nEn aquests moments ja hi ha confirmats concerts de La Gira a: Agullent -28 de març, Godella – 18 d’abril, El Campello-24 d’abril, La Canyada – 6 de juny i el Fesfoc (Concert de Fogueres a Alacant) – 13 de juny.


Emotiu homenatge a les víctimes de la Rierada del 25 de setembre - Diari de Rubí\nEmotiu homenatge a les víctimes de la Rierada del 25 de setembre\nEl 25 de setembre del 1962 és una data que Rubí mai no podrà oblidar. Durant aquella nit van perdre la vida més de 200 rubinencs enduts riera avall per l’aigua de les pluges, la pitjor tragèdia de la història del municipi.\nPer recordar les persones que van morir aquell dia i homenatjar els supervivents, dimarts a la tarda, coincidint amb el 56è aniversari dels tràgics fets, l’Ajuntament va organitzar un acte solemne a la plaça del 25 de Setembre.\nEl moment més emotiu va ser durant l’ofrena floral, quan Pilar Puig -qui va perdre la mare aquella nit- va deixar un ram de flors, visiblement emocionada, en nom de l’Associació de Veïns del 25 de Setembre.\nA l’ofrena es van sumar regidors de tots els grups municipals en nom de l’Ajuntament i també altres entitats, com el Juventud 25 de Septiembre, Supporters 25 de Septiembre, el Cent Patins, Catalunya en Comú, Avan o Esquerra Republicana de Catalunya-Jovent Republicà.\nPosteriorment, i amb les campanes de l’Església de Sant Pau tocant a sometent, totes les persones que ho van voler, van poder deixar una flor com a ofrena, ja que l’Ajuntament havia disposat rams de flors a disposició de tothom.\n«Som una ciutat solidària i forta»\nAbans de l’ofrena, Josep Abarca, veí del barri, va llegir el testimoni d’alguns supervivents d’aquella nit, com Juan López Marín, Pilar Crespo o Juan López Hernández -pare del regidor Juan López-, que van retratar la duresa d’aquella nit.\nPosteriorment, dues professores de l’Escola de Música Pere Burés van interpretar el Cant dels Ocells i l’alcaldessa de Rubí, Ana M. Martínez, va fer el parlament institucional: «Sentim tristor, però com a herència d’aquells fets, som una ciutat solidària, forta, capaç de refer-se de la tragèdia i amb valors molt presents com la integració i l’esperança».


15 gener 2017 - Escola Ginebró\nDia: 15 de gener de 2017\nDiàlegs amb l’art a l’IES Giola\nPublicat el 15 gener 2017 per Ginebró\nAbans de marxar de vacances de Nadal, els alumnes de l’itinerari d’educació visual i plàstica de quart d’ESO van anar a l’IES Giola a fer una activitat relacionada amb l’obra de Benet Rossell. Una activitat tan pràctica com teòrica en la que alumnes i mestres dels dos centres van poder compartir una experiència molt interessant.\nParticipem al programa “Bojos per l’economia!”\nPublicat el 15 gener 2017 per Enric Matamala\nCom ve essent habitual en els darrers cursos tornem a participar en el programa d’excel·lència “Bojos per l’economia!” per a alumnes de batxillerat inscrits dins del programa “Bojos per la ciència” de la Fundació Catalunya-La Pedrera i organitzat pel Centre de Recerca en Economia Internacional (CREI) en col·laboració amb la Universitat Pompeu Fabra (UPF). Felicitats a la Cristina Ferrer i en Roger Alcalà, de 2n de batxillerat, per haver estat seleccionats per al programa!\nSortida Museu Picasso – exposició Cubisme i Guerra\nHem anat a Barcelona a la tarda i en petit grup a veure la interessantíssima nova exposició del Picasso. Una de les activitats dins del nostre projecte Culturitza’t. Us en recomanem molt la visita!\nValoracions finals de trimestre al claustre\nEls delegats de 1r de batxillerat en representació de tots els seus companys han vingut al claustre de professors de l’etapa a presentar les valoracions generals finals del trimestre. Han fet unes aportacions molt interessants i que valorem molt positivament i que són fonamentals per a la nostra voluntat de millora continuada. Moltes gràcies!


SEM | Canvis en AdWords: Google elimina els anuncis laterals\nInternet és un camp en contínua evolució, i com succeeix habitualment és Google qui ens marca el camí. Les eines han de revisar-se contínuament i adaptar-se als gustos i demandes dels usuaris per seguir sent útils. En aquest context s'inscriu el nou anunci de canvis a Google AdWords: s'eliminen els anuncis laterals dels resultats de cerca a Google.\nCom ja hem comentat anteriorment, el tràfic a Internet via mòbil va en augment, tant per a consultes com per a compres. Això està obligant als actors a adaptar les seves plataformes, ja sigui amb webs responsive, versions mobile de la seva web o bé creant Apps. I els resultats de Google no podien ser una excepció de la regla. Els que feu campanyes d'Adwords potser us hagueu adonat que no hi ha res més inútil que un anunci a la part dreta dels resultats: els usuaris pràcticament no els veuen, i encara menys hi fan clic. Això ens repercuteix greument en les nostres campanyes, amb moltes impressions però pocs clics, i això ens suposa un CTR baixíssim i a la llarga una qualitat baixa i clic alt, contaminant més a d'altres campanyes que tinguem millor posicionades. De fet amb el sistema actual nosaltres habitualment recomanem no posar anuncis de cerca si no estem en condicions de competir pel top 3 dels resultats de Google.\nPer això Google acaba de modificar la forma de mostrar els seus anuncis als resultats de cerca i ha introduït un canvi en escriptori que modifica la disposició de la publicitat d'una forma molt 'mobile-friendly': s'està eliminant de forma progressiva la barra lateral d'anuncis que apareixia en els seus resultats de cerca a tot el món, i sembla que ja ha arribat a Google Espanya. Així que podeu comprovar-ho amb els vostres propis ulls fent una cerca. Després de mesos de proves sembla que ja és una decisió ferma, així que els actors han d'anar reorientant. ¿Això vol dir que el lateral dret deixarà de ser emprat per complet? Veurem sempre mitja pantalla buida? Doncs no del tot: en algunes ocasions servirà per posicionar llistes de productes, o resultats de la Wikipedia.\nCap a la "mobilització" de les webs\nLa decisió de Google d'eliminar els anuncis laterals farà que l'experiència de cerca en escriptori s'assembli més a la recerca des del mòbil, com està passant amb les webs o les xarxes socials. Els estudis demostren que com cada vegada fem servir més el mòbil per navegar, hem acostumat els nostres ulls, la nostra ment i les nostres mans a una forma de navegar que dista molt de la clàssica a desktop.\nEfectes a Google Adwords\nA falta de saber quina aplicació definitiva farà Google, ja podem deduir que els clics als tres primers resultats de Google Adwords seran més grans que fins ara, en tenir menys distraccions a la dreta. A més, el quart resultat es veurà beneficiat, ja que passa a la part central i ara Google ens mostrarà fins a 4 resultats d'entrada al centre. Els anuncis més enllà del quart aniran al final de la pàgina, així que els seus resultats seran discrets (això ho afirmem amb certa cautela, ja que l'usuari s'està acostumant a fer scroll).\nEfectes en el SEO\nLes modificacions en com mostra Google la pàgina de resultats, encara que només afecti directament els anuncis de Google Adwords, afecta indirectament als rèdits que obtindran les empreses amb bon posicionament orgànic: ara els seus resultats seran menys visibles en les cerques, ja que abans d'ells apareixeran anuncis, resultats en mapa o suggeriments d'imatges, vídeos o resultats en xarxes socials. Veiem un exemple:\nExemple de cerca\nHem fet diverses proves amb conceptes variats, sobretot d'aquells que afecten als nostres clients. Per exemple, a la foto que il·lustra l'article podeu veure com queda la pàgina de resultats per al concepte material médico, que treballem per al nostre client DH Material Médico. En aquest cas Google ens mostra primer 4 resultats d'AdWords i tres resultats al mapa, per criteris de proximitat i qualitat. És a dir, que l'usuari a primera vista no veurà cap resultat orgànic del posicionament SEO clàssic per conceptes, i per veure'ls haurà de fer scroll. Això provocarà a la llarga, si Google no rectifica en aquesta tendència perillosa que prioritza els diners a la qualitat dels resultats, una pèrdua de la rendibilitat per a les empreses que tinguin un bon posicionament orgànic per conceptes amb anunciants a Adwords. El temps dirà si això es confirma, però de ser així per a moltes empreses fer campanyes a Google Adwords pot passar de ser una opció, a ser una necessitat.


Una vintena d'experts demanen ajornar el retorn a l'escola per la situació epidemiològica\nDemanen a l'administració que promogui la docència i el treball telemàtic per reduir la interacció social\nRedacció 05/01/2021 - 19.11 Actualitzat 05/01/2021 - 23.58\nEndarrerir el començament de l'activitat educativa presencial. Això demana un grup d'una vintena d'experts que alerten que la pandèmia de la Covid-19està "descontrolada" i diuen que la situació epidemiològica és "significativament pitjor" que quan el setembre va començar el curs escolar.\nEntre els firmants de la petició, hi ha l'investigador de la Universitat Rovira i Virgili Àlex Arenas, l'infectòleg Oriol Mitjà i Montserrat Rué, del Departament de Ciències Mèdiques Bàsiques de la Universitat de Lleida.\n"Recomanem amb caràcter d'urgència al Departament de Salut que retardi el reinici de l'activitat educativa en les pròximes setmanes, establint un pla adequat i que no deixi lloc a la improvisació als afectats, que reforci la teleeducació", exigeixen els experts.\nAl text de la missiva, s'hi afirma que els menors tenen més probabilitats de dur el virus a les llars, i, estadísticament, les persones en edats compreses entre els 2 i els 16 anys són més propenses a ser el primer cas de la família i "tenen més del doble" de possibilitats de transmetre el virus.\nEls firmants assenyalen la decisió presa en aquest sentit pel Departament d'Educació d'Aragó com a exemple per seguir per la conselleria homòloga a Catalunya.\nLa carta segueix referint Singapur, Nova Zelanda o Taiwan com a models. Pels experts que subscriuen el requeriment, "els beneficis a mitjà termini d'una estratègia contundent acaben sent superiors".\nLa petició conclou demanant a l'administració que promogui l'ensenyament i el treball telemàtic i a empreses i centres educatius que facilitin aquesta modalitat laboral i pedagògica, malgrat que són conscients de les "conseqüències socials, laborals i econòmiques" de la decisió.\nA continuació, la carta sencera:\nCoronavirus Covid-19Confinament DesescaladaFases de la desescaladaEducació\nEls treballadors d'Amazon no volen tenir sindicat, segons la votació d'Alabama


Hipatia (de Alexandria) - Ellasdeciden.com\nmayo 4, 2022 /0 Comentarios/en Artículos, Blog, Citas /por Gemma Cernuda\nLa primera matemàtica de la història, també astrònoma i filòsofa és recordada per la seva gran bellesa. La bellesa, el càlcul, l’observació i el fet de pensar no estan exempts de vincle i compatibilitat. Almenys per aquesta referent egípcia que, des del segle IV, ja va immortalitzar el seu fer i el seu pensar. Va inventar la màquina per destil·lar aigua i va ser una de les ments més brillants de l’escola neoplatònica.\nHipàcia va ser professora de filosofia, matemàtiques, astronomia i música. En totes les àrees, el seu treball es va abocar a escurçar distàncies: el fet més llunyà podia tenir una explicació propera. Per Hipàcia hi havia una àrea en què no havien d’existir fronteres: el coneixement. Va advocar pel dret de la dona a ocupar llocs importants en l’acadèmia i ella mateixa va haver de guanyar-se el seu espai a l’Escola d’Atenes. Va ser escèptica, independent i crítica.\nEs diu que va relegar la seva vida afectiva per desenvolupar la seva carrera, va defensar el dret de les dones a fer el que volguessin amb les seves vides, va qüestionar les religions com a imposicions de govern i es va negar a abraçar el cristianisme. Per negar-se a convertir al cristianisme va ser assassinada per un grup de monjos. Torturada públicament per bruixa. La llibertat era la seva religió.\nHipàcia i els neoplatònics van ser pioners a situar la Terra al voltant del sol desplaçant-la del centre de l’univers\nPensar era imprescindible per tenir opinió pròpia i per poder entendre. Hipàcia basava el seu pensament i elaboració d’idees i conceptes en la contemplació i moltes vegades mirant al cel; l’observació dels astres, la seva distància i posicionament entre ells. Per a la matemàtica, els nombres eren l’harmonia perfecta, per això la naturalesa era numèrica. Amb els nombres es podia explicar tot. Així mateix, com a filòsofa intentava buscar les respostes més enllà i les seves classes es basaven en el diàleg entre ella i els seus alumnes que venien de tot arreu del món per escoltar-la.\nHipàcia i els neoplatònics van ser dels pioners a situar la Terra al voltant del sol desplaçant-la del centre de l’univers. Era la tesi heliocentrista que es va desautoritzar fins deu segles després amb Copèrnic que la va tornar a defensar. Com a aristotèlica en una generació que creia en la igualtat de gènere i fomentava l’accés a homes i dones i a totes les àrees de pensament, idees, política i coneixement. Va ser i és el primer referent.\n(Et recomano la pel·lícula Àgora, 2009. D’Alejandro Amenábar).\nElles pensen, elles decideixen Sant Jordi en el bar


Exposició de fotografia de Shomei Tomatsu - Fundación MAPFRE\nExposició a Barcelona. Sala Fundación MAPFRE Casa Garriga Nogués\nDes del 5 de juny es podrà visitar, a la nostra sala de Barcelona, la Casa Garriga Nogués, la primera retrospectiva produïda a Espanya de l’obra de Shomei Tomatsu (Nagoya, Aichi, 1930 – Naha, Okinawa, 2012), sens dubte un dels fotògrafs més importants del Japó de la postguerra.\nL’exposició, produïda per Fundación MAPFRE en col·laboració amb el Tokyo Photographic Art Museum, ha estat comissariada per Juan Vicente Aliaga (Universitat Politècnica de València) i ha estat possible gràcies als excepcionals préstecs de la Col·lecció del llegat de Shomei Tomatsu, així com la cessió d’altres peces per part del Tokyo Photographic Art Museum, The National Museum of Modern Art (Tòquio), la Col·lecció Per Amor a l’Art (València) i Taka Ishii Gallery Photography / Film (Tòquio).\nVine. Gaudeix. Comparteix #expo_tomatsu\nEiko Oshima, actriu a la pel·lícula Shiiku (La presa), 1961\nCol·lecció del Tokyo Photographic Art Museum, Tòquio\n© Shomei Tomatsu – INTERFACE / Cortesia de Taka Ishii Gallery Photography / Film\nL’obra de Shomei Tomatsu (1930–2012) recorre més de sis dècades de la història nipona. Quan va començar a fotografiar, Tomatsu tenia 20 anys. La tècnica no li era aliena: els seus dos germans la practicaven i fins i tot havien improvisat una cambra fosca en un armari. Quan més tard un professor va criticar la seva primera fotografia, de to surrealista, i el va convidar a agafar el camí del realisme, Tomatsu va reorientar la seva mirada cap a la realitat. Aquí la mantindria sempre, però d’una manera extraordinàriament singular, tot accentuant i forçant les capacitats expressives i comunicatives de la imatge fotogràfica, explorant el seu potencial simbòlic fins a crear una estètica que, allunyada conscientment del fotoperiodisme, funda en cert sentit una nova manera de documentalisme.\nL’exposició recorre aquesta trajectòria a través de 180 fotografies organitzades en onze seccions temàtiques que reflecteixen els diversos interessos que van atreure la seva mirada. En aquesta selecció de temes i en el tractament visual d’aquests, mai literal ni directe, queda clara la seva voluntat de compromís: la destrucció causada per la guerra, la presència de bases militars i l’americanització dels costums, els estralls causats per la natura, l’avanç imparable de la urbanització, les protestes estudiantils, la pervivència de les arrels i les tradicions, la bellesa de la natura o l’exaltació dels objectes quotidians, entre d’altres.\nA l’ombra de la guerra. Quan va acabar la Segona Guerra Mundial, Shomei Tomatsu tenia 15 anys. En un Japó derrotat i en el qual encara ressonaven els esclats de la devastació nuclear d’Hiroshima i Nagasaki, va començar la seva carrera artística. És així com Tomatsu, que pertanyia a una generació que si bé no havia combatut en el front havia viscut les conseqüències de la guerra, va començar a captar la realitat que l’envoltava. Dins dels molts temes que van captar el seu interès, lligades a aquest context hi ha motes imatges de la destrucció causada per la guerra, les preses que reflecteixen la vida al voltant de les bases militars americanes durant l’ocupació i els impactants retrats dels hibakusha, els supervivents de les bombes nuclears, les cicatrius i les deformitats dels quals expressen la permanència d’un profund i inconsolable dolor.\nL’organitzador de fotografies. Shomei Tomatsu intervé de manera directa en la recepció de la seva obra, és a dir, en la manera que aquesta es mostra al públic i hi estableix una comunicació. Solia explicar com cada projecte nou li permetia, en cert sentit, reinterpretar la seva pròpia obra: variava els títols de les fotografies, en canviava la pertinença a diverses sèries… en poques paraules, reclassificava la seva obra de manera intuïtiva a la cerca de noves lectures.\nL’estranyesa de la imatge. La fotografia de Tomatsu s’allunya del fotoperiodisme imperant fins llavors en la fotografia. Les seves fotografies generen estranyesa en l’espectador a través de l’ús de forts contrastos i de tècniques com el muntatge, la fotografia en negatiu o perspectives no convencionals… Tot això gestionat sempre amb la intenció principal d’accentuar la capacitat expressiva del mitjà. La seva pràctica, allunyada del que és ortodox, li va valer les dures crítiques de l’expert en fotografia Natori, que deia que a la seva fotografia li faltava context. Tomatsu respondria enèrgicament mostrant el seu rebuig al llenguatge visual del fotoperiodisme i reivindicant un respecte absolut de la seva estètica cap als fets.\nEl color i Okinawa. Tomatsu va visitar Okinawa per primera vegada el 1969, per fotografiar la base militar nord-americana. L’illa se li va revelar com un lloc poblat pels ritus i la cultura ancestral i dominat per la presència del mar i la natura, que es converteixen, de fet, en protagonistes de les seves fotografies. Tomatsu va afirmar que l’ús del blanc i negre l’associava a la presència americana, mentre que el color era una afirmació de la vida redescoberta a Okinawa, on residiria en els seus últims anys.\nDossier de Premsa (1 MB)


Clevernet es va establir a Barcelona el 1.975 per dedicar-se a la fabricació de mopes de serrells de cotó i productes químics per a neteja i tractament de terres. Des de llavors, i fins avui dia, a les nostres instal·lacions de Caldes de Montbui, Clevernet treballa per trobar i oferir solucions intel·ligents per a la neteja. Les mopes de Clevernet gaudeixen d'una imatge de gran qualitat i prestigi en els camps professionals de la neteja industrial i institucional. Clevernet va ser també pionera en la fabricació de mopes y complements de microfibra, utilitzant fibres de disseny propi, que atorguen als estris una capacitat d'absorció i rendiment extraordinaris.\nClevernet ha desenvolupat productes químics per netejar i tractar tota classe de terres i superfícies. Al llarg dels anys, aquests productes s'han anat perfeccionant fins arribar a aconseguir els millors articles per a la neteja industrial, institucional i domèstica. Actualment Clevernet ofereix una gamma àmplia d'articles i productes que cobreixen totes les necessitats del professional de la neteja. El nostre principal objectiu és desenvolupar solucions adequades als problemes específics de la neteja i manteniment i en les quals, en moltes ocasions, intervenen els mateixos clients que, amb els seus suggeriments i necessitats, col·laboren en la millora dels productes i les seves aplicacions.\nCERTIFICACIÓ DEL SISTEMA DE GESTIÓ DE QUALITAT\nDesde 2005, la nostra empresa compta amb la certificació del Sistema de Gestió de Qualitat segons la norma ISO 9001 per Bureau Veritas. La nostra política de qualitat abasta des de la recepció de matèries primeres i matèries auxiliars fins al control del producte acabat i el subministrament al client. Així mateix, realitzarem un seguiment exhaustiu dels processos d'elaboració en aquelles etapes crítiques per a la qualitat del producte realizant verificacions tant en planta com en laboratori.


Cort pot haver de tornar 1.350.000 euros a Europa per incomplir el programa URBAN de rehabilitació del Camp Redó - MÉS per Mallorca\nCort pot haver de tornar 1.350.000 euros a Europa per incomplir el programa URBAN de rehabilitació del Camp (...)\nCort pot haver de tornar 1.350.000 euros a Europa per incomplir el programa URBAN de rehabilitació del Camp Redó\nAntoni Verger, portaveu de MÉS per Palma, denuncia la temeritat i el sectarisme del PP per no voler continuar un bon projecte simplement perquè era heretat de la legislatura anterior, i responsabilitza Mateu Isern de la degradació actual de la zona\nLa coalició ecosobiranista MÉS per Palma ha presentat avui la documentació que acredita la irresponsabilitat del govern del PP a Cort per aturar el projecte de Rehabilitació dels Habitatges socials del Camp Redó i no complir els compromisos assumits per l’Ajuntament de Palma en relació al programa URBAN. Concretament, els informes interns dels tècnics de l’Ajuntament de Palma reconeixen que no s’ha gastat ni tan sols la meitat del pressupost total previst en el projecte.\n“És una gran temeritat per part del PP de Cort no continuar amb la rehabilitació dels habitatges del Camp Redó perquè els doblers d’Europa ja ingressats ara s’hauran de tornar”. Els informes tècnics de l’Ajuntament de Palma reconeixen que a dia d’avui hi ha el risc cert d’haver de tornar 1.350.000 euros d’aquests fons europeus FEDER provinents de la UE i que ja han estat ingressats per l’Ajuntament.\nCal recordar que la rehabilitació d’habitatges del barri del Camp Redó, un projecte ambiciós i realista a parts iguals, va comptar amb el suport dels fons comunitaris europeus pels quals el consorci Riba comptava amb una ajuda de 2.929.000 euros dels fons FEDER, de la que no s’ha gastat ni el 50%.\nMÉS per Palma acusa el PP de Cort d’actuar amb motivacions sectàries davant un projecte estratègic i vital per a una zona de la ciutat que patia durant anys un procés de degradació, i que va comptar amb el vistiplau i la confiança dels organismes europeus. Un cop entra el PP a governar a Cort amb el batle Mateu Isern i el regidor d’Urbanisme Jesús Valls al capdavant, decideixen aturar les inversions de forma temerària i sectària i anuncien que el seu projecte no és la rehabilitació sinó una operació urbanística especulativa consistent en l’esbucament del barri i la construcció de nous edificis.\nTan sols 47% d’execució del projecte\nD’una banda, l’informe d’avaluació del projecte de rehabilitació del Camp Redó, signat pel propi titular d’Economia de l’Ajuntament, posa en evidència que dels 5.840.000 euros previst per al projecte, tan sols s’ha executat el 47%, uns 2.700.000 euros. (pàgina 2/8). Això significa que el 53% de l’obra projectada restant (3.140.000 euros) no s’ha licitat ni s’ha executat. Bona part d’aquest pressupost no gastat suposava la creació d’equipaments i la millora del medi ambient urbà del barri. “Aquest fet suposa un incompliment clamorós del programa URBAN per part de l’Ajuntament de Palma i ens posa en un risc cert d’haver de tornar 1.351.450 de fons FEDER ja ingressats, tal com se reconeix als informes tècnics del propi Ajuntament de Palma”.\n“El batle Isern i el regidor Valls estan deixant podrir la zona del Camp Redó i han condemnat als seus veïns a perdre tota esperança de fer sortir el seu barri d’un procés de degradació que cada dia s’accelera més”. Antoni Verger, a més, assegura que el PP demostra una vegada més que no creu en el projectes de rehabilitació de la ciutat, com per exemple el Puig de Sant Pere o el Camp Redó, sinó que tan sols li interessa gestionar per promoure operacions urbanístiques especulatives com van demostrar amb el barri de sa Gerreria.\nPer tot això, al plenari d’aquest mes de juliol, MÉS per Palma presentarà una proposició per seguir amb el projecte de rehabilitació pactat amb la UE i implementar un centre de dia i habitatges tutelats per a la 3a edat al Camp Redó.\nA continuació us adjuntam els documents que acrediten la informació exposada, així com la proposició que es debatrà en el proper plenari.\nInforme del Consorci Riba relatiu al Camp Redó (PDF – 1.3 MB)\nInforme de Cort relatiu al Camp Redó (PDF – 1.9 MB)\nProposició a Cort relativa al Camp Redó (PDF – 53.2 kB)


▷ ⭐Definició de plat⭐ - Significat, Exemples i Sinònims\nelcorrector.cat » Definició de plat\nDefinició de plat\nara pots trobar La definició i uns quants exemples de com utilitzar la paraula plat, en aquesta selecció de correccions ortogràfiques pots veure com es pot utilitzar en un text Veritable aquesta paraula i utilitzar un dels sinònims que et proposem de la llista completa que veuràs aquí també pots veure la seva Definició perquè et sigui moltíssim més fàcil entendre què significa plat.\nDisc de terrissa, de pisa, de metall, etc., alçat tot al voltant formant una concavitat de poca alçària i fons pla, que s’empra generalment, en el servei de taula, per a posar-hi la porció de vianda que ha de consumir una persona.\nPorció d’aliment que cap en un plat.\nMenja que se serveix en un àpat.\nPeça plana que forma part de diverses màquines o instruments.\nElement del torn que subjecta la peça que hom vol treballar.\nRoda dentada moguda pels pedals d’una bicicleta.\nPart giratòria i circular del tocadiscs destinada a fer girar el disc que ha d’ésser reproduït.\nDispositiu que es col·loca dins les columnes de destil·lació i d’absorció per millorar el contacte.\nExpressions i frases fetes amb plat\nQué vol dir plat combinat\nhe demanat un plat combinat amb un ou ferrat, una amanida i salsitxes.\nQué vol dir menjar en el mateix plat\nTenir molta confiança i amistat dues persones.\nQué vol dir pagar els plats trencats\nem sap greu que hagis pagat tu els plats trencats, però estava molt enfadada i no m’he pogut controlar.\nQué vol dir passar el plat\nRecollir diners per a alguna causa benèfica.\nQué vol dir plat fort\nel plat fort de les festes del poble és el ball amb orquestra.\nQué vol dir plat volador\nObjecte volador d’origen i naturalesa desconeguts.\nSinònims de plat\n¿Cóm es diu plat en castellà? / ¿Cómo se escribre y se dice plat en catalán?\nSi vols aprendre com es diu en castellà plat has de entendre que la seva traducció és plat pots trobar en la nostra lloc web més exemples en català perquè et sigui més fàcil contextualitzar-la en castellà.\nExemples de com utilitzar plat\nserveix la verdura en els plats plans.\nvam menjar peix de segon plat.\ns’ha menjat dos plats d’arròs.


Confirmen que l'Audiència espanyola s'ocuparà de la causa contra Madí, Vendrell i Alay pel Tsunami Democràtic\nConfirmen que l’Audiència espanyola s’ocuparà de la causa contra Madí, Vendrell i Alay pel Tsunami Democràtic\nL'Audiència de Barcelona refusa un recurs d'apel·lació\n01.10.2021 - 13:01\nActualització: 01.10.2021 - 15:01\nL’Audiència de Barcelona ha refusat el recurs d’apel·lació presentat contra la interlocutòria del jutjat d’instrucció número 1 que s’inhibia en favor de l’Audiència espanyola en la causa contra el director de l’oficina del president Puigdemont, Josep Alay; l’ex-conseller d’ERC Xavier Vendrell; l’ex-dirigent de CDC David Madí; i l’empresari Oriol Soler, entre d’altres, per la seva relació amb el Tsunami Democràtic.\nLes febleses i vergonyes del jutge obsessionat amb Rússia i Catalunya\nEl jutjat va accedir a un requeriment del jutjat central número 6 de l’Audiència espanyola. Aquesta és una de les peces del conegut com a cas Vólkhov, que investiga un presumpte trama del procés a través de Rússia.


Es presenta la nova edició de la Gala People in Red | Fundació Lluita contra la Sida\nLa Fundació Lluita contra la Sida ha presentat la nova edició de la Gala People in Red, una gala benèfica que el proper dilluns 18 de novembre reunirà celebritats de diversos àmbits, representants del món empresarial i institucional i societat civil, amb l'objectiu de recaptar fons per a dos focus clau, la prevenció i la curació del VIH. En aquesta desena edició la Fundació vol augmentar el nombre d'assistents a la cerimònia i, per tant, augmentar les donacions.\nLa roda de premsa ha tingut lloc a l'hotel Mandarín Oriental de Barcelona i ha estat el president de la Fundació Lluita contra la Sida, el Dr. Bonaventura Clotet, qui ha explicat els detalls i novetats d'aquesta edició: "Aquest any s'ha fet una aposta per una experiència contínua, un espectacle envoltant, un homenatge al gust, a l'oïda i la vista". A més, ha informat dels últims avenços en la investigació de la lluita contra la sida: "Hem aconseguit eliminar el VIH d'un pacient per segona vegada en la història. Però és només una prova de concepte, encara queden més de 36 milions de persones vivint amb el virus".\nJesús Vázquez, ambaixador i presentador de la gala per segon any consecutiu, ha volgut recalcar; "El més important que he fet en la meva carrera és ajudar els que ho necessiten. És un honor exercir com a ambaixador de la Fundació lluita contra la Sida ".\nAquest any la Gala es trasllada a un nou espai, al Sant Jordi Club de Barcelona. Música en directe, col·laboracions especials i moltes més sorpreses amenitzaran un sopar que comptarà amb fins a 1.000 assistents. Un espectacular show dirigit pel productor de televisió Toni Cruz que es retransmetrà per streaming en els canals de YouTube i Instagram de la Fundació, així com a la paàgina web de la Gala per a que qualsevol persona del món pugui viure-ho des de casa. La Fundació pretén conscienciar sobre els reptes actuals contra el VIH així com fomentar els microdonatius a través de la pàgina web peopleinred.tv.\nPer a aquesta ocasió, el projecte comptarà amb les actuacions d'Aitana, Ana Guerra, Pablo López, Miriam Rodríguez, Alba Reche, Alfred Garcia, Lorena Gómez i David Civera. Els assistents també podran gaudir dels artistes Bruno Oro, Obeses, Las Supremas de Móstoles i Doo wop Club. El cantant i compositor Manu Guix ha volgut col·laborar en aquesta gala solidària encarregant-se de la direcció musical. Tots acompanyats en directe per la Vicens Martín Dream Big Band.\nLa People in Red també comptarà amb números humorístics de Pep Plaza, David Guapo, Javier Sardà i Juan Carlos Ortega, que han volgut aportar el seu gra de sorra a la lluita.\nA més, dos xefs amb estrella Michelin s'han unit per aquesta causa solidària. I és que els convidats podran gaudir d'una experiència gastronòmica única i incomparable sota la direcció de Nandu Jubany. Així mateix, el reboster tres estrelles Michelin Jordi Roca, amb el seu projecte gastronòmic Rocambolesc, serà l'encarregat de posar el punt final al sopar amb un exclusiu postre.\nDestí dels fons: punts clau\nÉS IMPORTANT FER-SE LA PROVA. Un dels punts determinants pels quals lluita la Fundació és la desinformació que existeix sobre el VIH. Al voltant d'un 15% de la població espanyola té el virus i no ho sap, fet que augmenta el risc de transmetre'l. Per això, el Dr. Clotet i el seu equip s'encarreguen de recordar que el problema segueix latent i que cal seguir investigant per eradicar el virus.\nU=U. D'INDETECTABLE A INTRANSMISSIBLE. La prevenció és crucial. La Fundació Lluita contra la Sida posa en relleu la importància de començar o mantenir el tractament quan s'està infectat Pel VIH sota l'eslògan U = U. L'objectiu d'aquest claim és conscienciar la societat de la importància de tractar la infecció i eliminar l'estigma que a dia d'avui segueix associat a les persones que viuen amb el virus.\nS'ESTÀ TREBALLANT EN LA CURA I EN VACUNES PREVENTIVES. La Fundació treballa intensament per trobar el mètode per eradicar completament el virus de l'organisme col·laborant en tots els grans estudis que existeixen a nivell mundial. L'equip del Dr. Clotet ha participat durant el 2019 en la curació del segon pacient en la història infectat pel VIH gràcies a un trasplantament de medul·la. Aquest tractament està indicat només per a persones que també pateixen una malaltia hematològica com la leucèmia, però ha estat molt important com a prova de concepte.\nParal·lelament la Fundació s'encarrega també de buscar models de vacuna preventiva amb l'objectiu d'evitar noves infeccions. Per això col·labora amb el Centre de Supercomputació de Barcelona. També usa l'ampli coneixement sobre el sistema immunitari per desenvolupar teràpies per a altres malalties, com, per exemple, tractaments que puguin combatre el càncer.\nLA LLUITA ES TORNA GLOBAL, NOUS TRACTAMENTS I RESISTÈNCIES. En alguns països del món, el 15% de les persones que s'infecten amb el VIH ho fan amb un virus resistent als fàrmacs. Aquesta és una tendència que va en augment i que limita enormement l'efectivitat d'alguns tractaments. Membres destacats de la Fundació formen part de diversos grups directius de l'OMS per determinar les recomanacions sobre el maneig clínic de persones amb el VIH, de manera que lluiten per la causa a nivell mundial. Actualment la Fundació ja treballa amb hospitals a Moçambic i Papua Nova Guinea.\nMALALTIES RELACIONADES AMB EL VIH I EL MICROBIOMA. Més de 30 anys d'investigació han permès desenvolupar multitud de projectes relacionats amb el sistema immunològic, com l'estudi del microbioma. Aquest té la capacitat de contribuir a la recuperació de la immunitat de les persones amb VIH i enfortir la resposta immunitària. D'altra banda, actualment s'estan desenvolupant projectes com una vacuna terapèutica per al càncer, l'anàlisi de la infecció per l'Ébola, noves teràpies per a la sífilis o l'estudi de l'impacte del microbioma en l'Alzheimer.\nLa Gala People in Red és un acte benèfic que busca el compromís social respecte a l'epidèmia del VIH. Es tracta d'una responsabilitat mundial fonamental que Clotet ha volgut traslladar durant la presentació: "El VIH no és només cosa d'uns quants, ens afecta a tots i és urgent trobar una solució. A més, donant suport a la recerca en el camp de la sida, d'altres causes com el càncer o l'Alzheimer en surten beneficiades".\nEncara hi ha la creença que la sida és una malaltia del passat, però el VIH causa més d'un milió de morts cada any. Ja són quasi 40 anys de treball i deu gales benèfiques les realitzades pel Dr. Clotet i el seu equip. El camí és llarg però la il·lusió és més gran perquè cada vegada s'està més a prop de la meta.\nEtiquetes : People in Red


Althaia ofereix la micropigmentació del mugró a les dones a qui se’ls ha extirpat la mama per un càncer – Castellvilarenc.info\nby Redacció 04/02/2021 04/02/2021\nLa micropigmentació és la part final de la reconstrucció mamària i es realitza quan ja s’han acabat tots els tractaments oncològics\nGran part de les pacients a qui se’ls ha fet una mastectomia podran beneficiar-se d’aquesta tècnica\nAvui, dia 4 de febrer, se celebra el Dia Mundial Contra el Càncer\nLa Fundació Althaia ha introduït aquest febrer una nova tècnica de micropigmentació de l’arèola i el mugró adreçada a aquelles pacients afectades per un càncer de mama a qui s’ha fet una mastectomia, l’extirpació del pit. Es tracta del darrer esglaó de la reconstrucció mamària que pot tenir per a les dones efectes psicològics molt positius i que es realitza després de finalitzar tots els tractaments oncològics. La nova tècnica s’implanta, a través de la Unitat de Patologia Mamària de la Fundació Althaia, amb el finançament del CatSalut després que el Ministeri de Sanitat ho incorporés dins la cartera del Sistema Nacional de Salut.\nLa micropigmentació és una tècnica estètica, mínimament invasiva i indolora, que es fa a nivell ambulatòria. Consisteix a introduir una sèrie de pigments perquè l’arèola i el mugró puguin recuperar un color, el més semblant possible al que tenien abans de la intervenció. La tècnica es pot dur a terme quan la pacient ja ha finalitzat tots els tractaments oncològics, inclosos la reconstrucció de la mama i el mugró.\nL’encarregada de dur a terme la micropigmentació és la infermera referent en cures postoperatòries de cirurgia plàstica d’Althaia que s’ha format en micropigmentació mèdica. El procés consta de dues sessions d’aproximadament una hora de durada, i entre la primera i la segona sessió han de passar un període de temps comprès entre 6 i 8 setmanes.\nLa Unitat de Patologia Mamària d’Althaia realitza cada any unes 60 mastectomies, i en la majoria de les pacients es fa la reconstrucció de la mama, immediata o diferida, i el mugró. A partir d’ara, gran part d’aquestes pacients podran també beneficiar-se d’aquesta nova tècnica, que servirà per finalitzar el procés de tractament de la malaltia impactant positivament en la seva salut emocional.\nLa Unitat de Patologia Mamària, un referent\nLa Unitat de Patologia Mamària d’Althaia funciona des de fa 18 anys i és una de les unitats de referència a escala estatal. Està integrada per professionals de diverses disciplines com són oncologia, cirurgia, oncologia radioteràpica, ginecologia, cirurgia plàstica, radiologia, anatomia patològica, rehabilitació, psiconcologia i infermeria.\nLa multidisciplinarietat dels professionals que la formen i la seva coordinació permet millorar els resultats obtinguts, ja que treballen per oferir les millors proves diagnòstiques i el millor tractament segons cada cas. Un dels objectius d’aquesta unitat és mantenir un alt nivell de cirurgia conservadora, ja que evita seqüeles a les pacients. Això és possible gràcies a programes com el de la detecció precoç. També, gràcies a la tècnica del gangli sentinella que permet detectar si l’aixella està afectada o no pel tumor de la mama i, en cas negatiu, estalvia la limfadenectomia a la pacient i els seus efectes secundaris.\nLa unitat també és un referent en la reconstrucció immediata de la mama durant la mateixa intervenció i ha estat pionera en la implementació de noves tècniques que milloren els resultats estètics de la cirurgia reconstructiva de la mama com és la injecció de greix. Justament, aquest abordatge multidisciplinari i l’acurada coordinació entre els diferents serveis implicats per a atendre les dones que han de superar cirurgies complexes i tractaments oncològics són aspectes que es van tenir en compte en la segona edició dels Premis BSH – Best Spanish Hospitals Awards®, lliurats a finals de 2020, en què la Fundació Althaia va obtenir la distinció de millor hospital espanyol de referència en la categoria anomenada ‘Categories diagnòstiques de la dona’. En aquest guardó es van valorar els bons resultats obtinguts en el tractament del càncer de mama, però també en el d’úter, l’atenció als parts i altra patologia genital femenina, tenint en compte indicadors com la cirurgia sense ingrés, les complicacions intrahospitalàries, els reingressos, la mortalitat o l’estada mitjana a l’hospital.